Vastavalt UEFA Treenerite kutsekvalifikatsiooni konventsioonile ja läbirääkimistele Kutsekvalifikatsiooni Sihtasutusega omistatakse EST  kutsesüsteemi treeneri tasemed Eesti Jalgpalli Liidu treenerite koolituse edukalt läbinud treeneritele vastavalt nende poolt läbitud koolituse tasemele ja saavutatud hinnetele alljärgnevalt:    - Treener III kursuse lõpetaja saab taotleda 1. taset.  - Treener III kursuse lõpetaja saab taotleda 2. taset juhul kui hinded on 3 ja kõrgemad ning tal on spordialane kõrgharidus või kui hinded on 3,5 ja kõrgemad ning ta sooritab 2. taseme üldainete testi.    - Treener II kursuse lõpetaja saab taotleda 2. taset.  - Treener II kursuse lõpetaja saab taotleda 3. taset juhul kui ta hinded on 3 ja kõrgemad ning tal on spordialane kõrgharidus ja nõutav erialane töökogemus või ta hinded on 3,5 ja kõrgemad ning ta sooritab 3. taseme üldainete testi.    - Treener I kursuse lõpetaja saab taotleda 3. taset ja lisaks on 3. tasemel nõutav vähemalt 3-aastane tööstaazh.  - Treener I kursuse lõpetaja saab taotleda 4. taset taset juhul kui ta hinded on 3 ja kõrgemad ning tal on spordialane kõrgharidus ja nõutav erialane töökogemus.  - Treener PRO kursuse lõpetaja saab taotleda 4. taset .  Treener, kelle hinded on 3 ja kõrgemad ja kel on spordialane kõrgharidus ning nõutav erialane töökogemus, saab taotleda 5. taset.    Teistes Euroopa riikides kursusel käinud isikute puhul arvestatakse sooritatud kursuse mahtu ja vastavust UEFA ja Eesti Jalgpalli Liidu poolt  kehtestatud kvalifikatsiooninõuetele.    Kvalifikatsiooni taotlemiseks tuleb täita nõutavad dokumendid (http://www.eok.ee/treenerikutse) ja tuua need Eesti Jalgpalli Liitu.    EJL TREENER III-II-I KURSUSTE INFO  Ühe kursuse kestvus on 100 tundi. Kokku saadakse terveks päevaks ja üks kord nädalas. Tasu Treener III kursuste eest on 2500.- EEK, Treener II kursuste eest 7500.- EEK ja Treener I eest 15000.-, mille sisse  kuuluvad õppematerjalid ja lõunad (Treener I -l ka treenerite varustus ja välisklubi külastus).  Koolitajatel on õigus kursuste kuupäevi ja - programmi muuta.    OSALEMINE    • Alates Treener III taseme kursustest võivad osa võtta kõik 18-60aastased jalgpallitreenerid ja -huvilised, kellel on pidev treeneritöö staaž vähemalt 3 aastat või 5 aastane mängijakogemus Eesti Meistri- või Esiliiga tasemel. Kellel puuduvad eelpool nõutud kogemused, tuleb läbida ennem Treener  III kursust Rahvajalgpalli koolitus.  • Sooviavaldus Rahvajalgpalli, Treener III, Treener II ja Treener I koolitustel osalemiseks tuleb esitada Eesti Jalgpalli Liitu (avaldus on saadav EJL-i kodulehel). Sooviavaldusel peavad olema kursustel osaleda soovija ja tema tööandja kõik kontaktandmed.  • Sooviavaldus tuleb esitada ka siis, kui pärast edukat kursuse lõpetamist soovite osaleda järgmise taseme koolitusel.  • Kahe EJL-i poolt korraldatava kursuse vahele peab jääma vähemalt üks aasta  • Koolitajal on õigus kutsuda kursustel osaleda soovija(d) ekstra treeningule või nõuda tervise tõendit, sest osalejad peavad olema võimelised ise aktiivselt osalema praktika tundides.    TASU    • Tasu kursuste eest peab olema makstud 9 päeva enne kursuste alguskuupäeva.  • Õigeagselt tasumata jätmise korral asendatakse Teid nimekirjas järgmise treeneriga.  • Kui treener on registreerinud ennast kursustele ja loobub oma kohast ilma ette teatamata, siis tasu  ei tagastata. Loobumisest tuleb teatada vähemalt 9 päeva enne kursuste alguskuupäeva.  • Kui treener kahjustab EJL, EJL liikmete ja kolleegide mainet, on koolitajal õigus vastav isik kursustelt eemaldada (kursuste tasu ei tagastata).    PUUDUMISED    • Kui puudumisi on rohkem kui 12 tundi, siis treener eemaldatakse automaatselt käimasolevalt kursuselt.  • Kui treener on kursustelt eemaldatud, siis kursuste tasu ei tagastata. Teistkordselt kursustele tulles peab  treener (klubi) uuesti tasuma kursuste eest.  • Puudumine ei õigusta kodutöö tegemata jätmist ja õppematerjalide puudumist.  • Koolitajal on õigus muuta kursuste toimumise graafikut ja päevaplaani ning anda lisaülesandeid kursustest osavõtjatele.    EKSAMID    • Treener III: 2 teooria- ja 2 praktika eksamit (lõplikuks hindeks on teooria - ja praktika koondhinne).  • Treener II ja Treener I: 1 teooria- ja 1 praktika eksam, mängu presentatsioon,  meditsiini-, füsioloogia- ja psühholoogia eksam.  • Puudumisel teooria eksamilt (ainult mõjuval põhjusel), on treener kohustatud enne eksamipäeva võtma ühendust koolitajaga ja leppima kokku uue aja eksami sooritamiseks.  • EJL litsentsi saamiseks peavad lõpplikud hinded olema vähemalt 2,5 palli ( kõik eksamid ).  • Pääsemiseks järgmise taseme kursustele on vajalikud lõpuhinded vähemalt 3,5 palli.  • Eksamite hinde parandamiseks (hinne alla 2, 5) saab teha 2 järeleksamit: esimene eksam (tasuta) on  vaja sooritada 3 kuu jooksul pärast kursute viimast päeva ja vajadusel teine eksam (tasuline) 3 kuu jooksul pärast esimese järeleksami sooritamise kuupäeva. Kui hinnet nendel eksamitel ei parandata, siis tuleb litsentsi saamiseks kursus uuesti läbida üldises korras (kursuste ja järeleksami raha ei tagastata).  • Kui hinded on 2,5 või 3, siis on nende parandamiseks (treeneri soovil) tehtav üks lisaeksam (tasuline) ja aega nende tegemiseks on kuni 6 kuud. Kui hinnet ei parandata, siis pääsemiseks järgmise  taseme koolitusele tuleb kursus uuesti läbida.  • Lisa- või järeleksami tasu on 400.- EEK.    LITSENTS    • EJL poolt väljaantud litsents kehtib 4 (neli) aastat ja pikeneb automaatsel, kui treener on võtnud aktiivselt osa EJL poolt korraldatavatest jalgpalli päevadest või mistahes muust EJL poolt tunnustatud jalgpalli info üritusest. Osavõtt peab olema paberil tõestatav (minimaalselt 20 tundi 4 aasta jooksul).  • Võttes osa teistes riikides toimuvatest  koolitustest on vajalik EJL-le esitada: diplom ja kursuste programm ( Kus? Mida? Mitu tundi? Millal? Kes viis kursused läbi?).  • EJL on õigus peatada litsentsi kehtivus treeneril, kes käitub ebaväärikalt EJL , kolleegide, kohtunike, oma õpilaste, vastasvõistkonna mängijate ja pealtvaatajate suhtes või kahjustab mistahes teisel viisil Eesti jalgpalli mainet.  • Litsentsi kehtivus peatatakse ka treeneril, kes on kriminaalkorras süüdi ja kohtu poolt süüdi mõistetud.